Հրազդան քաղաքն ընդգրկող թիվ 26 տարածքային ընտրական հանձնաժողովը ժամը 23:00-ի դրությամբ ամփոփել է 28 տեղամասերից 6-ի արդյունքները: Այս մասին NEWS.am-ին հայտնեց թիվ 26 տարածքային ընտրական հանձնաժողովի նախագահ Արմեն Բադալյանը: Նախնական արդյունքներով՝ այս տեղամասերում առաջատարը ԱԺ «Ելք» խմբակցության պատգամավոր, Հրազդանի նախկին քաղաքապետ Սասուն Միքայելյանի որդին է՝ Սևակ Միքայելյանը: 6 տեղամասերի տվյալներով Սեւակ Միքայելյանը ստացել է ընտրողների ձայների 69,3 տոկոսը, իսկ նրա մրցակից Լեւոն Ստեփանյանը՝ 30,7 տոկոսը։